**PROGRAM RADOVA**

**Geofizička istraživanja na području Zadarske županije**

Zagreb, ožujak 2022. god.

**1. UVOD**

Zadarska županija obuhvaća površinu od 3.643 km2, a prema podatcima iz 2004. godine od toga 225.067 ha su poljoprivredne površine. Najveći dio obradivih površina je na području Zadra i Benkovca. Ova dva područja zajedno imaju više od 80% oraničnih površina cijele Županije. Zadarska županija ima klimatsku mogućnost uzgoja velikog broja voćnih vrsta, ranije dozrijevanje plodova uz dobru kvalitetu i stabilnu proizvodnju.

Plan navodnjavanja Zadarske županije izrađen je od strane Agronomskog fakulteta Sveučilišta u Zagrebu i Građevinsko-arhitektonskog fakulteta Sveučilišta u Splitu, 2007. Godine, kao mogući resurs vode za navodnjavanje u Zadarskoj županiji navode i korištenje podzemne vode.

**2. CILJ ISTRAŽIVANJA**

Osnovni cilj ovih istraživanja je utvrditi mogućnost zahvaćanja značajnijih količina podzemne vode na području Zadarske županije za potrebe navodnjavanja poljoprivrednih površina.

1. **PROJEKTNI ZADATAK**

Zbog specifičnosti i složenosti istraživanja te najekonomičnijeg pristupa rješavanju zadatka, predviđeno je da se vodoistražni radovi provedu u **dvije faze**:

1. Geofizička ispitivanja
2. Istraživačko bušenje

Ovim projektnim zadatkom definirana je samo **prva faza** istraživačkih radova.

***GEOFIZIČKA ISPITIVANJA***

Na području Zadarske županije, a posebno na prostorima gdje je započeta ili je u planu poljoprivredna proizvodnja na većim površinama, potrebno je izvesti geofizička istraživanja metodom geoelektrične tomografije. Predviđeno je izvesti ispitivanja ovom metodom u ukupnoj dužini profila od **20 km**.

Mjerenja je potrebno izvesti Wennerovim rasporedom elektroda i razmakom između elektroda od 10 m. Potrebna interpretativna dubina je 100 m i u odnosu na to će se planirati dužine pojedinih profila.

Istraživanja je potrebno izvoditi na način da se napravi preliminarna interpretacija mjerenja nakon svakih 2 km mjerenja, kako bi se mogla optimalno odrediti lokacija za nastavak istraživanja, te definirati dužina pojedinih profila.

Područje na kojemu se planiraju provesti mjerenja je tipični krški krajobraz s blagim nagibom terena i uglavnom nije obrastao gustim raslinjem pa zbog toga nije potrebno planirati veća krčenje trasa profila kao pripremu za mjerenja.

Lokacije geofizičkih profila odredit će ovlašteni predstavnik Hrvatskih voda.

Sve početne i krajnje točke tomografskih profila te svaka deseta točka na profilu moraju se označiti na terenu i snimiti GPS uređajem dobre preciznosti, a koordinate navedenih točaka moraju se prikazati tablično u izvještaju. Sve trase izmjerenih profila moraju se prikazati u GIS tehnologiji u obliku shape file-ova.

Na interpretiranim tomografskim profilima moraju se prikazati i pseudosekcije.

1. **ROK IZRADE**


Za realizaciju programa predviđeno je vrijeme od 40 dana od uvođenja Izvođača u posao, a za predaju završnog izvješća 20 dana po završetku terenskih radova.

**5. IZRADA IZVJEŠTAJA**

Izvještaj o provedenim geofizičkim istraživanjima treba predati u 6 (šest) uvezanih primjeraka, pri čemu svaki treba imati priložen CD s izvještajem i podacima mjerenja u digitalnom obliku.

|  |
| --- |
| Digitalni podaci moraju biti u sljedećem obliku: |
| * Izvještaj u .pdf formatu (nezaključan) koji sadrži tekstualni i grafički dio formatiran kao u uvezenom primjerku |
| * Tekstualni dio izvještaja predan u word formatu * Svi kartografski prikazi u GIS tehnologiji |

Izradio:



Želimir Pekaš, dipl.ing.geol.